Andres Kasesalu

Andres Kasesalu (4. märts 1962 Viljandi – 7. jaanuar 2009) oli eesti ajalooõpetaja ja mälumängur. 

Haridus ja töö
Keskkooli lõpetas 1980. aastal Raplas. Pärast Tartu Riikliku Ülikooli lõpetamist ajaloolasena 1985. aastal töötas ta tollases Tallinna 9. Keskkoolis, hilisemas Õismäe Humanitaargümnaasiumis. 

Tema viimane töökoht oli TEA Kirjastuse entsüklopeediatoimetus. On maetud Lelle kalmistule.

Mälumäng
Mälumänguvõistlustel hakkas kaasa lööma üliõpilasena Tartu Riikliku Ülikooli võistkonnas, kellega osales 1982. aastal ka Eesti Televisiooni mälumängusarjas "Kes keda?". 

1992. aastal tuli ta mälumängu paarismängus Eesti meistriks (koos Indrek Salisega).Tulemusi Eesti spordi biograafilises leksikonis. Vaadatud 11.09.2020. Võistkondlikus arvestuses jõudis ta mitu korda Eesti meistrivõistlustel esikolmikusse.Tulemusi Eesti spordi biograafilises leksikonis. Vaadatud 11.09.2020. 

Viited

Välislingid
 Indrek Salis. Andres Kasesalu in memoriam

Kategooria:Eesti ajalooõpetajad
Kategooria:Sündinud 1962
Kategooria:Surnud 2009